Source: https://op.europa.eu/portal2012-portlet/html/downloadHandler.jsp?identifier=9ec121ef-264f-4f6b-9701-d968a4aac037&format=xhtml&language=mt&productionSystem=cellar&part=
Timestamp: 2020-01-18 06:47:40+00:00
Document Index: 907801

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

C_2011154MT.01000101.xml
RAPPORT DWAR IT-TMEXXIJA TAL-BAĠIT U TAL-FINANZI GĦAS-SENA 2010
Rapport fuq it-tmexxija tal-baġit u tal-finanzi għas-sena 2010
Ħarsa globali lejn l-implementazzjoni tal-baġit għas-sena 2010
Implementazzjoni tal-baġit għas-sena 2010 skont il-kapitolu
Paragun skont il-kapitolu tal-implementazzjoni tad-dħul tal-2010 mad-dħul tal-2009
Sitwazzjoni tad-dħul tal-2010 – Drittijiet ikkonstatati u drittijiet imressqa ’l quddiem
Paragun skont il-kapitolu tal-implementazzjoni tal-approprjazzjonijiet tal-2010 mal-approprjazzjonijiet tal-2009
Dettall tal-implementazzjoni tal-approprjazzjonijiet tal-2010 (approprjazzjonijiet għas-sena 2010 u approprjazzjonijiet imressqa ’l quddiem awtomatikament mis-sena preċedenti)
Użu tad-dħul allokat fl-2010
Trasferimenti tal-baġit magħmula fl-2010 fil-kuntest tad-dispożizzjonijiet tal-Artikoli 22 u 24 tar-Regolament Finanzjarju
Dan ir-rapport li, skont l-Artikolu 122 tar-Regolament Finanzjarju u l-Artikolu 185 tar-Regoli għall-implementazzjoni, imur mal-kontabbiltà tal-Qorti tal-Ġustizzja tal-Unjoni Ewropea għas-sena 2010, jagħti rendikont b’mod partikolari tar-rata ta’ implementazzjoni tal-approprjazzjonijiet. Bl-istess mod, jipprovdi informazzjoni fil-qosor fuq it-trasferimenti tal-approprjazzjonijiet bejn id-diversi punti tal-baġit imwettqa matul is-sena 2010.
Il-Kapitolu 2 ta’ dan ir-rapport jagħti evalwazzjoni globali tal-implementazzjoni tal-baġit fl-2010 u l-Kapitolu 3 jeżamina iktar fid-dettall l-iżvilupp tal-intestaturi tal-baġit għal kull kapitolu. Fl-aħħar nett, l-annessi jipprovdu tabelli b’ċifri dwar l-istess implementazzjoni tal-baġit għas-sena 2010.
Għal dak li jikkonċerna l-attività ġudizzjarja nnifisha, il-qarrej huwa mitlub jikkonsulta r-Rapport Annwali 2010 tal-Qorti tal-Ġustizzja tal-Unjoni Ewropea fuq is-sit internet Curia (http://curia.europa.eu) li jipprovdi informazzjoni kif ukoll statistika dettaljata dwar l-attività ġudizzjarja tal-Qorti tal-Ġustizzja, tal-Qorti Ġenerali u tat-Tribunal għas-Servizz Pubbliku.
2. EVALWAZZJONI GLOBALI TAL-IMPLEMENTAZZJONI TAL-BAĠIT GĦAS-SENA 2010
2.1. Dħul
Il-previżjonijiet ta’ dħul tal-Qorti tal-Ġustizzja tal-Unjoni Ewropea għas-sena 2010 kienu jammontaw għal EUR 39 957 000.
Bħal ma turi t-Tabella 1 hawn taħt, id-drittijiet ikkonstatati għas-sena 2010 kienu jammontaw għal EUR 44 043 087 u jaqbżu l-previżjonijiet b’10,23 % (1).
Previżjonijiet ta’ dħul u drittijiet ikkonstatati
Previżjoni ta’ dħul 2010
Drittijiet ikkonstatati 2010
% tat-total
Dħul mill-persuni marbuta mal-istituzzjonijiet u ma’ korpi oħra Komunitarji
Dħul mill-ħidma amministrattiva tal-istituzzjoni
Wieħed josserva li d-dħul-drittijiet ikkonstatati tat-Titolu 4 (b’mod partikolari tnaqqis mill-pagi tal-Membri u tal-persunal provenjenti mit-taxxa u l-kontribuzzjonijiet soċjali) jirrappreżentaw perċentwali għolja ħafna tad-dħul kollu (97,54 %), filwaqt li d-dħul tat-Titoli 5 u 9 (b’mod partikolari r-rimbors tan-nefqa ta’ kiri ta’ parti mill-binjiet T/T bis mill-Qorti tal-Awdituri kif ukoll miċ-Ċentru ta’ Traduzzjoni, mill-bejgħ tal-pubblikazzjonijiet, ir-rimborsi tat-telekomunikazzjoni u l-prodotti finanzjarji) jirrappreżentaw biss 2,46 % tat-total.
L-Annessi I u II jipprovdu informazzjoni supplimentari biċ-ċifri dwar il-proċess tad-dħul kollu (dħul-drittijiet imressqa ’l quddiem, dħul-drittijiet ikkonstatati u dħul-drittijiet miġbura).
Għal dak li jikkonċerna d-dħul fuq id-drittijiet imressqa ’l quddiem għas-sena preċedenti, it-Tabella II hawn taħt turi li d-dħul tat-Titolu 4 jirrappreżenta l-parti l-kbira tat-total tad-dħul fuq id-drittijiet imressqa ’l quddiem miġbura fl-2010 (75,93 %).
Dħul minn drittijiet imressaq ’il quddiem
Dħul tal-2009 imressaq ’il quddiem għall-2010
Dħul mill-persuni marbuta mal-istituzzjonijiet u korpi oħra Komunitarji
2.2. Nefqa
2.2.1. Approprjazzjonijiet konnessi mas-sena tal-baġit
L-approprjazzjonijiet imdaħħla fil-baġit tal-Qorti tal-Ġustizzja tal-Unjoni Ewropa għas-sena 2010 kienu jammontaw għal EUR 329 300 000.
Kif turi t-Tabella 3 hawn taħt, l-implementazzjoni tal-baġit tas-sena 2010 tammonta għal EUR 323 784 221,31 u tixhed rata ta’ użu tal-approprjazzjonijiet definittivi ta’ 98,32 % li baqgħet għolja ħafna, u bħas-sena 2009, hija ogħla minn 98 %.
Wieħed josserva wkoll li, bħal fil-każ tas-snin preċedenti, tliet kwarti tal-baġit implementat mill-Qorti tal-Ġustizzja tal-Unjoni Ewropea huma allokati għan-nefqa marbuta mal-Membri u mal-persunal (nefqa tat-Titolu 1).
Użu tal-approprjazzjonijiet konnessi mas-sena tal-baġit
Approprjazzjonijiet għas-sena 2010
Użu tal-approprjazzjonijiet għas-sena 2010
Persuni marbuta mal-istituzzjoni
Proprjetà immobbli, għamara, apparat u spejjeż varji operattivi
Spejjeż ta’ missjonijiet speċifiċi tal-istituzzjoni
Spejjeż oħra (2)
L-Annessi III u IV jipprovdu informazzjoni dettaljata supplimentari b’ċifri, dwar l-użu tal-approprjazzjonijiet għas-sena 2010 (meta mqabbla mal-2009, id-dettalji tal-implementazzjoni tal-intestaturi tal-baġit).
2.2.2. Approprjazzjonijiet imressqa ’l quddiem
It-tabella 4 hawn taħt turi li l-appropjazzjonijiet imressqa ’l quddiem mis-sena 2009 għas-sena 2010, li jammontaw għal EUR 18 228 846,03, intużaw fil-parti l-kbira tagħhom (84,9 %).
Użu tal-approprjazzjonijiet imressqa ’l quddiem
Approprjazzjonijiet imressqa ’l quddiem mill-2009 għall-2010
Pagamenti fuq approprjazzjonijiet imressqa ’l quddiem
Approprjazzjonijiet li skadew
L-Anness IV jipprovdi informazzjoni dettaljata supplimentari b’ċifri dwar l-użu tal-approprjazzjonijiet imressqa ’l quddiem mis-sena 2009 għas-sena 2010.
2.2.3. Approprjazzjonijiet li jikkorrispondu għad-dħul allokat
Għandu jingħad li skont l-Artikolu 18 tar-Regolament Finanzjarju ċertu dħul jista’ jiġi allokat għall-finanzjament ta’ nefqa speċifika. Għalhekk, dan id-dħul allokat jirrappreżenta approprjazzjonijiet supplimentari li jistgħu jintużaw mill-istituzzjoni.
It-Tabella 5 hawn taħt turi d-dettalji għal kull kapitolu tal-ammont ta’ dħul allokat minn sena tal-baġit għall-oħra kif ukoll id-dħul allokat ikkonstatat u miġbur matul is-sena tal-baġit.
Użu tad-dħul allokat
Dħul allokat imressaq ’il quddiem mill-2009 sal-2010
Dħul allokat 2010
Pagamenti 2010
Dħul allokat imressaq ’il quddiem mill-2010 għall-2011
Kif jidher mit-tabella 5, l-approprjazzjonijiet tad-dħul allokat ikkonstatati matul is-sena tal-baġit 2010 ammontaw għal EUR 1 022 289,69, li minnhom madwar 90 % tal-ammont jikkorrispondu għall-elementi li ġejjin:
rimbors tan-nefqa relatata mal-bini għall-uffiċċji mqiegħda għad-dispożizzjoni ta’ istituzzjonijiet oħra (EUR 594 526);
dħul mill-bejgħ ta’ pubblikazzjonijiet tal-Qorti tal-Ġustizzja bħall-Ġabra tal-ġurisprudenza (EUR 177 030);
rimbors ta’ nfiq fuq telefonati jew posta (EUR 119 106).
L-Anness V jipprovdi l-informazzjoni dettaljata supplimentari b’ċifri fuq l-użu tad-dħul allokat.
2.2.4. Trasferimenti ta’ approprjazzjonijiet
Matul is-sena 2010, il-Qorti tal-Ġustizzja tal-Unjoni Ewropea għamlet sbatax-il trasferiment tal-baġit, bis-saħħa tal-Artikoli 22 u 24 tar-Regolament Finanzjarju, għal ammont totali ta’ EUR 8 345 278, jiġifieri ammont iżgħar minn dak tal-istess tipi ta’ trasferimenti magħmula fl-2009 (EUR 9 345 304).
Skont l-Artikoli 22(2) u 24(4) tar-Regolament Finanzjarju, 7 trasferimenti ta’ approprjazzjonijiet ġew ikkomunikati lill-awtorità tal-baġit. Dawn it-trasferimenti jammontaw għal EUR 5 621 700 u jikkorrispondu għall-parti l-kbira (67 %) tal-ammont totali tat-trasferimenti matul is-sena tal-baġit. Fir-rigward tat-Titolu 1, l-approprjazzjonijiet provviżorji maħruġa (madwar EUR 3 miljun), ikkontribwew b’mod partikolari għall-ħlas eċċezzjonali ta’ arretrati ta’ remunerazzjonijiet (li jammontaw għal 1,85 %) li jmorru lura għal Lulju 2009 b’deċiżjoni tal-Kunsill f’Diċembru 2010 wara sentenza tal-Qorti tal-Ġustizzja (3). Barra minn hekk, l-approprjazzjonijiet ta’ servizzi esterni fil-qasam tat-traduzzjoni ssaħħew b’madwar EUR 1 000 000, biex jiġi ffaċċat il-piż ta’ xogħol qawwi li kien jirriżulta miż-żieda fl-attività ġudizzjarja tal-istituzzjoni. Fir-rigward tat-Titolu 2, ammont ta’ kważi EUR 1 000 000 ippermetta li jissaħħu l-ħlasijiet bil-quddiem magħmula fuq il-proġett ta’ tiġdid u ta’ estensjoni tal-bini tal-Qorti tal-Ġustizzja sabiex titnaqqas in-nefqa futura tal-baġit fil-kuntest tal-kuntratt ta’ kera-xiri konkluż mal-awtoritajiet Lussemburgiżi.
Barra minn hekk, saru 10 trasferimenti bejn l-artikoli, li ma ġewx ikkomunikati lill-awtorità tal-baġit kif previst mill-Artikolu 22(4) tar-Regolament Finanzjarju, għal total ta’ EUR 2 723 578.
L-Anness VI jipprovdi dettalji tat-trasferimenti kollha ta’ approprjazzjonijiet, kif ukoll tal-intestaturi tal-baġit ikkonċernati.
3. IMPLEMENTAZZJONI TAL-BAĠIT GĦAS-SENA 2010 SKONT IL-KAPITOLU
3.1. TITOLU 1 – Persuni marbuta mal-istituzzjoni
Kif turi t-Tabella VI hawn taħt, l-ammont definittiv tal-baġit tat-Titolu 1 għas-sena 2010 jammonta għal EUR 248 514 000 u jirrappreżenta ftit iktar minn 75 % tal-baġit kollu tal-Qorti tal-Ġustizzja tal-Unjoni Ewropea. Intużaw madwar EUR 243 614 674,62 minn dawn l-approprjazzjonijiet, jiġifieri rata ta’ implementazzjoni ta’ 98,03 % li tibqa’ għolja ħafna (98,71 % fl-2009).
Użu tal-approprazzjonijiet konnessi mas-sena tal-baġit
% ta’ implementazzjoni
Uffiċjali u membri tal-persunal temporanju
Spejjeż oħra li jikkonċernaw il-persuni marbuta mal-istituzzjoni
3.1.1. Kapitolu 10 – Membri tal-istituzzjoni
Intużaw madwar EUR 30 180 903,86 mill-approprjazzjonijiet definittivi ta’ dan il-kapitolu, li kienu jammontaw għal EUR 32 267 000, jiġifieri rata ta’ implementazzjoni ta’ 93,53 % (97,12 % fl-2009).
T a’ min jinnota li ċerti varjazzjonijiet fl-implementazzjoni tal-approprjazzjonijiet ta’ remunerazzjonijiet tal-Membri huma marbuta mad-differenzi inevitabbli bejn ir-rati ta’ aġġustament tar-remunerazzjonijiet deċiżi mill-Kunsill u l-ipoteżi kkunsidrati waqt it-tfassil tal-baġit (+ 1,85 % fl-1 ta’ Jannar 2010 meta mqabbla ma’ previżjoni ta’ + 2,1 %, u + 0,01 % fl-1 ta’ Lulju 2010 meta mqabla ma’ previżjoni ta’ + 2,5 %). L-ekonomiji fuq l-approprazzjonijiet li b’hekk saru kif ukoll il-ħruġ ta’ approprjazzjonijiet provviżorji (EUR 386 000) barra minn hekk ippermettew li jsir ħlas eċċezzjonali ta’ arretrati tar-remunerazzjonijiet (1,85 %) hekk kif ġie indikat fil-punt 2.2.4.
Barra minn hekk, ċerti ekonomiji fuq l-approprjazzjonijiet, kemmxejn ogħla minn EUR 1 000 000, saru fuq punti tal-baġit marbuta man-nefqa statutorja dwar it-tiġdid tal-mandati tal-Membri tat-tliet Qrati (allowances provviżorji, drittijiet konnessi mad-dħul fis-servizz, trasferiment jew tluq mis-servizz). Differenzi bħal dawn jirriżultaw mill-proċess normali ta’ preparazzjoni tal-baġit li jirrikjedi li l-previżjonijiet ta’ tiġdid tal-mandat tal-Membri jiġu ppreparati minn ħafna qabel (kważi sena u nofs qabel id-data ta’ tiġdid tal-mandat), bi prudenza, filwaqt li t-tiġdid effettiv tal-mandati tal-Membri, sussegwentement, kultant jirriżultaw minn deċiżjonijiet tal-Istati Membri u minn deċiżjonijiet individwali tal-Membri tal-Qorti.
Ebda trasferiment ma sar mill-Kapitolu 10 lejn kapitoli oħra tal-baġit fl-2010.
3.1.2. Kapitolu 12 – Uffiċjali u membri tal-persunal temporanju
Intużaw madwar EUR 192 360 236,35 mill-approprjazzjonijiet definittivi ta’ dan il-kapitolu, li kienu jammontaw għal EUR 194 718 000, jiġifieri rata għolja ħafna ta’ implementazzjoni ta’ 98,79 % (98,96 % fl-2009).
Bħal fl-2009, dawn ir-riżutati tajbin ħafna jibqgħu jkunu l-frott ta’ politika ta’ reklutaġġ ferm attiva min-naħa tad-dipartimenti kollha tal-Qorti tal-Ġustizzja. Ir-rata ta’ impjiegi okkupati fi tmiem is-sena 2010 telgħet għal 98 %, ċifra kunsiderevoli jekk wieħed iqis l-effetti tal-bdil normali tal-persunal fir-rigward tat-total tal-impjegati tal-istituzzjoni (1 927 pożizzjoni). Barra minn hekk, għandu jitfakkar li, f’kuntest ta’ kriżi ekonomika serja, il-Qorti tal-Ġustizzja ma għamlet ebda sejħa għal impjieg ġdid għas-sena 2010, u matulha intensifikat il-politika tagħha ta’ ċaqlieq biex b’mod intern tipprovdi għal ċerti bżonnijiet prijoritarji.
Bħal fil-każ tal-approprjazzjonijiet tal-Kapitolu 10, wieħed josserva li ċerti varjazzjonijiet fl-implementazzjoni tal-approprjazzjonijiet tar-remunerazzjonijiet tal-uffiċjali u tal-membri tal-persunal temporanju fil-Kapitolu 12 huma marbuta mad-differenzi inevitabbli bejn ir-rati ta’ aġġustament tar-remunerazzjonijiet deċiżi mill-Kunsill u l-ipoteżi kkunsidrati waqt it-tfassil tal-baġit (+ 1,85 % fl-1 ta’ Jannar 2010 meta mqabbla ma’ previżjoni ta’ + 2,1 %, u + 0,01 % fl-1 ta’ Lulju 2010 meta mqabbla ma’ previżjoni ta’ + 2,5 %).
L-ekonomiji fl-approprjazzjonijiet hekk magħmula, kif ukoll il-ħruġ tal-approprjazzjonijiet provviżorji (EUR 2 380 000), ippermettew li jsir ħlas eċċezzjonali ta’ arretrati ta’ remunerazzjonijiet (1,85 %) hekk kif inhu indikat fil-punt 2.2.4. Huma ppermettew ukoll li jsir trasferiment ta’ EUR 1 000 000 biex jissaħħu l-approprjazzjonijiet tal-punt 1406“Servizzi esterni fil-qasam lingwistiku” fi ħdan il-Kapitolu 14.
3.1.3. Kapitolu 14 – Persunal u servizzi esterni oħra
B’mod ġenerali, fir-rigward tal-approprjazzjonijiet definittivi ta’ dan il-kapitolu, intużaw madwar EUR 16 242 289,99 minn ammont ta’ EUR 16 550 000, jiġifieri rata ta’ implementazzjoni għolja ta’ 98,14 % (99,5 % fl-2009).
L-approprjazzjonijiet definittivi tal-Kapitolu 14 jirrigwardaw kważi kollha kemm huma żewġ punti tal-baġit. Kważi terz ta’ dawn l-approprazzjonijiet jirrigwarda l-punt 1400, “Aġenti oħra”, li r-rata ta’ implementazzjoni tagħha baqgħet għolja ħafna (ftit iktar minn 96 %). Iż-żewġ terzi l-oħra jirrigwardaw il-punt 1406“Servizzi esterni fil-qasam lingwistiku”, li r-rata ta’ implementazzjoni tagħha hija ta’ kważi 100 %.
Għal dan l-aħħar punt, li jkopri kemm is-servizzi esterni ta’ traduzzjoni kif ukoll ta’ interpretazzjoni, għandu jiġi kkonstatat li, minkejja l-miżuri organizzattivi differenti adottati dawn l-aħħar snin mill-Qorti tal-Ġustizzja sabiex jiġu limitati l-bżonnijiet ta’ traduzzjoni, il-piż tax-xogħol tat-tradizzjoni żdied b’iktar minn 12 % fl-2010 meta mqabbel mal-2009. Barra minn hekk, u minħabba x-xewqa tal-Qorti tal-Ġustizzja li ma tagħmilx sejħa għal impjiegi ġodda fl-2010, kien neċessarju li jiżdied ir-rikors għal servizzi esterni u li jissaħħu l-approprjazzjonijiet korrispondenti li jammontaw għal EUR 1 000 000 provenjenti mill-Kapitolu 12.
3.1.4. Kapitolu 16 – Nefqa oħra li tikkonċerna l-persuni marbuta mal-istituzzjoni
Mill-approprjazzjonijiet definittivi ta’ dan il-kapitolu ntużaw madwar EUR 4 831 244,43 mill-EUR 4 979 000 disponibbli, jiġifieri rata għolja ta’ implementazzjoni ta’ 97,03 % (96,97 % fl-2009).
Żewġ punti minn dan il-kapitolu jirrappreżentaw kważi 79 % tal-approprjazzjonijiet definittivi. Dan jirrigwarda l-punt 1612“Taħriġ professjonali”, li r-rata ta’ implementazzjoni tiegħu baqgħet għolja ħafna (kważi 97 % bħall-fl-2009), u l-punt 1654“Ċentru polivalenti tat-tfal”, li r-rata ta’ implementazzjoni tagħha hija ta’ 100 %.
3.2. TITOLU 2 – Proprjetà immobbli, għamara, apparat u spejjeż operattivi
Kif turi t-Tabella 7 hawn taħt, l-ammont tal-baġit definittiv tat-Titolu 2 għas-sena 2010 jilħaq EUR 80 746 000, li huwa ftit inqas minn kwart tal-baġit kollu tal-Qorti tal-Ġustizzja tal-Unjoni Ewropea. Intużaw madwar EUR 80 149 024,44 minn dawn l-approprjazzjonijiet, jiġifieri rata ta’ implementazzjoni għolja ħafna ta’ 99,26 % (l-istess bħar-rata tal-2009).
Titolu 2
Proprjetà immobbli u spejjeż relatati
Informatika, apparat u għamara: xiri, kiri u manutenzjoni
Spejjeż ta’ ħidma amministrattiva kurrenti
Informazzjoni: Akkwist, arkivjar, produzzjoni u pubblikazzjoni
3.2.1. Kapitolu 20 – Proprjetà immobbli u spejjeż relatati
Intużaw daqs EUR 59 082 644,75 jew 99,55 % (99,96 % fl-2009) mill-approprazzjonijiet definittivi ta’ dan il-kapitolu li jammontaw għal EUR 59 350 000.
Wara żieda qawwija f’dawn l-approprjazzjonijiet tal-Kapitolu 20 bejn l-2008 u l-2009 (+ 33 %) minħabba t-tlestija tal-bini u t-tqegħid fis-servizz tal-kumpless immobbiljari tal-Palazz il-ġdid (4), il-livell ta’ dawn l-approprjazzjonijiet stabbilizza ruħu meta mqabbel mal-2009 (– 0,6 %).
L-approprjazzjonijiet definittivi tal-Artikoli 200“Proprjetà immobbli” u 202“Spejjeż relatati mal-proprjetà immobbli”, jirrappreżentaw rispettivament 77 % (EUR 45 723 000) u 23 % (EUR 13 627 000) tat-total tal-approprjazzjonijiet ta’ dan il-kapitolu.
Fir-rigward tal-Artikolu 200“Proprjetà immobbli”, n-nefqa tal-punt 2000“Kirjiet” laħqu EUR 10 841 538 (rata ta’ implementazzjoni ta’ 100 %) li jikkorrispondi għall-kera ta’ erba’ binjiet (Allegro, Geos, bâtiment T u bâtiment T bis) li l-użu tagħhom għadu meħtieġ minħabba n-nuqqas ta’ disponibbiltà tal-Annessi A, B u C, li bħalissa qed jiġu rinnovati sostanzjalment sabiex isiru konformi mad-diversi standards nazzjonali li daħlu fis-seħħ mill-kostruzzjoni tagħhom (bejn l-1986 u l-1993).
Min-naħa l-oħra, in-nefqa tal-punt 2001“Kiri-Xiri” laħqet kważi EUR 33 miljun (rata ta’ implementazzjoni ta’ 100 %), u tikkorrispondu prinċipalment għall-pagamenti dovuti sabiex jiġi osservati l-kuntratti konklużi mal-awtoritajiet Lussemburgiżi għall-bini u għax-xiri tad-diversi binjiet tal-Qorti tal-Ġustizzja. Barra minn hekk, u b’rieda ta’ tmexxija finanzjarja tajba, uħud mill-approprjazzjonijiet eċċessivi li nħarġu fuq il-Kapitoli 20, 21, 23 u 27 tal-baġit setgħu jiġu allokati għal pagament bil-quddiem sabiex jikkumplementa lil dawk li saru sa mill-2007. Tali tranżazzjoni taqbel perfettament max-xewqat taż-żewġ fergħat tal-awtorità tal-baġit għall-proġetti ta’ bini tal-istituzzjonijiet Komunitarji, bil-għan li bl-aħjar mod il-piż futur ta’dawn il-proġetti fuq il-baġit jinżamm minimu.
F’dak li jikkonċerna n-nefqa fuq l-Artikolu 202“Spejjeż relatati mal-proprjetà immobbli”, din laħqet EUR 13 454 818 (rata ta’ implementazzjoni ta’ 98,74 %) u tirrigwarda kważi għal kollox l-ispejjeż ta’ tindif/manutenzjoni, ta’ konsum ta’ enerġija u ta’ sigurtà/sorveljanza li huma neċessarji għall-amministrazzjoni tajba tal-proprjetà immobbli tal-Qorti tal-Ġustizzja. Wara s-sena 2009 li matulha l-użu tal-binjiet tal-Palazz il-ġdid kien għadu f’fażi inizjali, wieħed jikkonstata li l-miżuri meħuda (regolar/issettjar tal-installazzjonijiet tekniċi, razzjonalizzazzjoni tad-dispożittivi ta’ tindif/manutenzjoni u attenzjoni/sigurtà) ippermettew ekonomija tal-approprjazzjonijiet li kkontribwew għall-ħlas bil-quddiem indikat fil-paragrafu preċedenti.
3.2.2. Kapitolu 21 – Informatika, apparat u għamara
Intużaw madwar EUR 15 491 884,75 tal-approprjazzjonijiet definittivi ta’ dan il-kapitolu, li jammontaw għal EUR 15 592 000, jew rata għolja ħafna ta’ 99,36 % (98,54 % fl-2009).
L-approprjazzjonijiet definittivi tal-Kapitolu 21, li niżlu b’1,7 % meta mqabbla mal-2009, jirrigwardaw, għal madwar 90 %, l-ispejjeż marbuta mal-informatika u mal-għamara.
F’dak li jirrigwarda l-Artikolu 210“Tagħmir, spejjeż għall-operat u servizzi relatati mal-ipproċessar tad-data u t-telekomunikazzjonijiet”, u bil-kontra tas-sena 2009, il-Qorti tal-Ġustizzja laħħqet mal-bżonnijiet tagħha ta’ xiri ta’ materjal, manutenzjoni tal-installazzjonijiet u żvilupp ta’ applikazzjonijiet fil-qasam tal-informatika u tat-telekomunikazzjonijiet mingħajr ebda tisħiħ tal-approprjazzjonijiet. Fid-dawl tal-importanza tal-park informatiku tagħha u tal-applikazzjonijiet speċjalizzati li l-manutenzjoni tagħhom hija neċessarja għall-ħidma t-tajba tal-attività ġudizzjarja, dan ir-riżultat seta’ jinkiseb biss, minn naħa, permezz tal-vantaġġi ta’ kooperazzjoni interistituzzjonali possibbli kemm jista’ jkun u, min-naħa l-oħra, permezz ta’ għażliet iktar selettivi fir-rigward ta’ żviluppi ġodda.
Għal dak li jirrigwarda l-Artikolu 212“Għamara”, l-approprjazzjonijiet li ġew ivvutati għal dan l-Artikolu ntużaw 100 %. Dawn l-approprjazzjonijiet ġew allokati, kif previst, għax-xiri ta’ għamara addizzjonali kif ukoll għal tiġdid ta’ parti mill-għamara (akkwistata iktar minn 15-il sena ilu).
3.2.3. Kapitolu 23 – Nefqa ta’ ħidma amministrattiva kurrenti
Intużaw madwar EUR 2 101 661,65, jew 98,07 % (88,18 % fl-2009) mill-approprjazzjonijiet definittivi ta’ dan il-kapitolu, li jammontaw għal EUR 2 143 000.
L-approprjazzjonijiet definittivi tal-Kapitolu 21, li niżlu b’1,7 % meta mqabbla mal-2009, jirrigwardaw, għal iktar minn 78 %, iż-żewġ tipi ta’ nefqa li ġejjin:
in-nefqa tal-Artikolu 230“Kartolerija, provvista għall-uffiċċji u diversi oġġetti oħra għal konsum”, li laħqet EUR 985 261 (rata ta’ implementazzjoni ta’ 99,93 % meta mqabbla ma’ 80,75 % fl-2009);
in-nefqa tal-Artikolu 236“Posta”, li laħqet EUR 692 000 (rata ta’ implementazzjoni ta’ 100 % meta mqabbla ma’ 95,22 % fl-2009).
Ekonomiji kbar ta’ approprjazzjonijiet diġà saru dawn l-aħħar snin, b’mod partikolari fir-rigward tal-karti, minħabba l-użu, dejjem ikbar, ta’ skambju elettroniku ta’ informazzjoni fi ħdan l-istituzzjoni. It-tnaqqis huwa għaldaqstant inqas qawwi fl-2010 iżda xorta waħda EUR 25 000 setgħu jiġu lliberati u ttrasferiti fil-punt 2001“Kiri-Xiri”.
Min-naħa l-oħra, il-baġit intiż għall-posta ħtieġ tisħiħ ta’ EUR 71 000 minħabba ż-żieda, ikbar milli prevista, kemm tat-tariffi postali kif ukoll tal-volum ta’ posta li kellha tintbagħat (b’mod partikolari l-posta rreġistrata direttament marbuta maż-żieda fin-numru kbir tal-kawżi pproċessati mill-Qorti tal-Ġustizzja).
Fl-aħħar nett, l-Artikolu 238 jinkludi baġit relattivament limitat biex tiġi ffavorita politika ta’ mobbiltà tal-persunal tal-Qorti tal-Ġustizzja li tirrispetta iktar l-ambjent kemm biex dan imur ix-xogħol kif ukoll biex jiċċaqlaq bejn id-diversi binjiet tal-istituzzjoni. Dan il-baġit kellu jissaħħaħ b’EUR 45 000, skont il-kuntratt konkluż mal-Belt tal-Lussemburgu, minħabba n-numru ikbar minn dak previst ta’ utenti tan-netwerk ta’ karozzi tal-linja urbani.
3.2.4. Kapitolu 25 – Laqgħat u konferenzi
Intużaw madwar EUR 629 948,85, jew 78,94 % (93,28 % fl-2009) mill-approprjazzjonijiet definittivi ta’ dan il-kapitolu, li jammontaw għal EUR 798 000.
Dawn l-approprjazzjonijiet, fil-biċċa l-kbira, huma ddedikati għall-ispejjeż marbuta mal-attività protokollari tal-Qorti tal-Ġustizzja kif ukoll mal-ispejjeż iddedikati għaż-żjarat lill-istituzzjoni.
Matul is-sena 2010, l-attività protokollari kienet immarkata b’sensiela ta’ avvenimenti ta’ importanza:
Numru ta’ udjenzi solenni, fosthom b’mod partikolari dawk li jikkonċernaw il-ġurament solenni tal-President u tal-Membri tal-Kummissjoni li daħlu fil-kariga fi tmiem l-2009, tal-Membri tal-Qorti tal-Awdituri li daħlu fil-kariga matul l-2010 u tal-Membri tal-Qorti Ġenerali fl-okkażjoni tat-tiġdid parzjali li sar f’Ottubru 2010;
Laqgħa ta’ diskussjoni fl-okkażjoni tal-ħames anniversarju tal-ħolqien tat-Tribunal għas-Servizz Pubbliku.
Fir-rigward taż-żjarat lill-Qorti tal-Ġustizzja, l-organizzazzjoni tagħhom tissodisfa l-ħtieġa li tiġi żgurata informazzjoni aħjar dwar l-istituzzjoni ġudizzjarja u l-ġurisprudenza tal-Unjoni Ewropea fost dawk li jipprattikaw il-liġi u l-istudenti tal-liġi. Permezz tal-organizzazzjoni ta’ laqgħat mal-membri tal-ġudikatura nazzjonali (laqgħat u seminars), il-Qorti tal-Ġustizzja tkompli ssegwi l-għan, minn naħa, li tiffamiljarizza lill-imħallfin nazzjonali ma’ kif taħdem l-istituzzjoni, mal-mekkaniżmu tar-rinviju għal deċiżjoni preliminari u mal-prattika tad-dritt tal-Unjoni Ewropea, u min-naħa l-oħra, sabiex tipprovdi lill-membri tal-ġudikatura nazzjonali “forum” li jippermettilhom jiltaqgħu.
Peress li l-previżjonijiet tal-baġit għal dawn it-tipi ta’ attività huma fin-natura tagħhom iktar inċerti, l-iktar livell baxx ta’ attività kkonstatat fl-2010 jispjega r-rata minima ta’ implementazzjoni tal-approprjazzjonijiet meta mqabbla mal-2009.
3.2.5. Kapitolu 27 – Informazzjoni: akkwist, arkivjar, produzzjoni u pubblikazzjoni
Intużaw madwar EUR 2 842 884,44, jew 99,3 % (99,22 % fl-2009) mill-approprjazzjonijiet definittivi ta’ dan il-kapitolu, li jammontaw għal EUR 2 863 000.
L-approprjazzjonijiet ta’ dan il-kapitolu huma allokati għal żewġ tipi ta’ nefqa, li jikkontribwixxu b’mod sħiħ għall-attività ġudizzjarja:
in-nefqa tal-Artikolu 272“Spejjeż ta’ dokumentazzjoni, ta’ bibljoteka u ta’ arkivjar”, li laħqet EUR 1 162 884 (rata ta’ implementazzjoni ta’ 100 %). Għandu jitfakkar li minkejja li din in-nefqa tikkostitwixxi investiment indispensabbli għat-tmexxija tajba tat-tlett iqrati u tad-dipartimenti tal-istituzzjoni, l-ammont tal-approprjazzjonijiet kien ġie volontarjament iffriżat għal-livell tal-2009;
in-nefqa tal-Artikolu 274“Produzzjoni u pubblikazzjoni”, li laħqet EUR 1 680 000 (rata ta’ implementazzjoni ta’ 100 %). Din in-nefqa essenzjalment tagħti kontribut għat-tixrid fost il-pubbliku tas-sentenzi u tal-konklużjonijiet kif ukoll tal-ġabra tal-ġurisprudenza tat-tlett iqrati. It-tnaqqis tal-livell tal-approprjazzjonijiet meta mqabbla mal-2009 huwa kbir (kważi 28 %) u dan jispjega ruħu essenzjalment bil-kundizzjonijiet ferm iktar vantaġġużi tal-kuntratti l-ġodda li jikkonċernaw il-pubblikazzjoni tal-Ġurnal uffiċjali konklużi mill-Uffiċċju tal-pubblikazzjonijiet. Barra minn hekk, l-approprjazzjonijiet żejda ppermettew li jissaħħu ċerti intestaturi tal-Kapitoli 20 (punt 2001) u 23 (Artikoli 236 u 238).
3.3. TITOLU 3 – Nefqa ta’ missjonijiet speċifiċi tal-Istituzzjoni
Kapitolu 37 – Nefqa partikolari ta’ ċerti istituzzjonijiet u ta’ ċerti korpi
L-ammont definittiv tal-baġit tat-Titolu 3 jinkludi biss l-approprjazzjonijiet tal-Kapitolu 37 għall-punt 3710“Spejjeż ġudizzjarji”. Għas-sena 2010, dawn l-approprjazzjonijiet ammontaw għal EUR 40 000 u ntużaw madwar EUR 20 522,25, jiġifieri rata ta’ implementazzjoni ta’ 51,3 % (78,58 % fl-2009).
Dawn jirrigwardaw spejjeż, li għalihom hija responsabbli l-istituzzjoni, imwettqa fil-kuntest tal-assistenza ġudizzjarja b’xejn, li jkopru l-onorarji ta’ avukati u spejjeż oħra. Il-previżjoni tagħhom hija tassew diffiċli għar-raġuni ta’ implementazzjoni tal-baġit li tvarja ħafna skont is-snin.
3.4. TITOLU 10 – Nefqa oħra
Kapitolu 10 0 – Approprjazzjonijiet provviżorji
L-ammont inizjali tal-baġit ta’ EUR 485 700 jikkorrispondi għal 5 % tal-ammont annwali tal-approprjazzjonijiet ta’ servizzi ta’ traduzzjoni esterna mqiegħda f’riżerva matul il-proċedura tal-baġit għall-2010. Fil-fatt, il-Parlament Ewropew kien ivvota emenda trażversali għal numru ta’ istituzzjonijiet Ewropej fl-istennija ta’ tfassil ta’ rapport speċifiku fuq il-kollaborazzjoni interistituzzjonali fil-qasam tat-traduzzjoni. Din ir-riżerva ġiet illiberata fil-bidu ta’ Lulju 2010 permezz tat-trasferiment tal-ammont imsemmi iktar ’il fuq fil-punt 1 4 0 6 “Servizzi esterni fil-qasam lingwistiku”.
(1) Din il-varjazzjoni tinżel għal 2,16 % jekk wieħed jieħu inkunsiderazzjoni d-dħul allokat li jista’ jerġa’ jintuża li, skont il-prassi tal-baġit, jiġi ppreżentat bħala “p.m.” meta jiġi stabbilit il-baġit inizjali iżda li jittieħed debitament inkunsiderazzjoni f’dan l-istess baġit permezz ta’ tnaqqis tal-ispejjeż ikkonċernati fil-punti tal-baġit.
(2) Il-Parlament kien inizjalment warrab, għall-parti l-kbira tal-istituzzjonijiet, 5 % mill-approprjazzjonijiet ta’ servizzi esterni fil-qasam lingwistiku fl-istennija tat-tfassil ta’ rapport speċifiku fuq il-kollaborazzjoni interistituzzjonali f’dan il-qasam. Din ir-riżerva mwarrba (EUR 485 700 għall-Qorti tal-Ġustizzja) ġiet liberata fil-bidu ta’ Lulju 2010.
(3) Kawża Nru 40/2010: rikors għal annullament kontra r-Regolament tal-Kunsill (UE, Euratom) Nru 1296/2009, tat-23 ta’ Diċembru 2009.
(4) Li jinkludi l-Palazz l-Antik rinnovat, l-Anell li jdawwar il-Palazz, żewġ torrijiet għoljin ħafna u anness li jgħaqqad il-bini l-antik mal-ġdid tal-Qorti tal-Ġustizzja.
Kapitoli/Artikoli
Drittijiet ikkonstatati 2009
Prodott tat-taxxa fuq ir-remunerazzjonijiet, salarji u allowances tal-membri tal-istituzzjoni, tal-uffiċjali u tal-membri tal-persunal oħra
Prodott tat-taxxa speċjali li taffettwa r-remunerazzjonijiet tal-membri tal-istituzzjoni, tal-uffiċjali u tal-membri oħra tal-persunal impjegati
Kontribuzzjoni tal-persunal għall-finanzjament tal-iskemi tal-pensjonijiet
Trasferimenti jew fidi ta' drittijiet għal pensjoni mill-persunal
Kontribuzzjoni għall-iskemi tal-pensjonijiet
Titolu 4
Prodott tal-bejgħ ta' pubblikazzjonijiet, ta' prodotti stampati u ta' films - dħul allokat
Prodott tal-bejgħ ta' beni mobbli (provvisti) u immobbli
Qligħ mill-fondi ddepożitati jew mislufa, interessi magħmula fuq il-kontijiet tal-istituzzjoni
Qligħ mill-fondi ddepożitati jew mislufa, interessi tal-bank u oħrajn
Dħul li jirriżulta mir-restituzzjoni tas-somom li tħallsu b'mod indebitu - dħul allokat
Kontribuzzjonijiet u restituzzjonijiet oħra marbuta mal-ħidma amministrattiva tal-istituzzjoni - dħul allokat
Kontribuzzjonijiet u restituzzjonijiet oħra marbuta mal-ħidma amministrattiva tal-istituzzjoni
Dħul li jirriżulta minn kumpensi ta' assigurazzjoni mħallsa - dħul allokat
Allowances varji
Titolu 5
Titolu 9
Sitwazzjoni tad-dħul 2010 - drittijiet ikkonstatati u drittijiet imressqa 'l quddiem
Instestaturi tal-Baġit
Baġit inizjali
Drittijiet ikkonstatati
Dħul irkuprat
Għad irid jiġi rkuprat
Total Kapitolu 40
Total Kapitolu 41
Total Kapitolu 50
Qligħ mill-fondi ddepożitati jew mislufa, interessi tal-bank u oħrajn magħmula fuq il-kontijiet tal-istituzzjoni
Total Kapitolu 52
Total Kapitolu 57
Total Kapitolu 58
Total Kapitolu 90
Intestaturi tal-Baġit
Imressqa 'l quddiem mill-2009 għall-2010
Varzjazzjonijiet fl-2010
Total imressaq 'il quddiem mill-2009 għall-2010
Dħul fuq drittijiet imressqa 'l quddiem
Impenji 2010
Impenji 2009
Informatika, apparat u proprjetà mobbli: xiri, kiri u manutenzjoni
Spejjeż partikolari ta’ ċerti istituzzjonijiet u ta’ ċerti korpi
Titolu 3
Dettall tal-implementazzjoni tal-approprjazzjonijiet tal-2010
Approprjazzjonijiet għas-sena finanzjarja
Approprjazzjonijiet imressqa 'l quddiem mis-sena finanzjarja preċedenti
Impenji disponibbli
Approprjazzjonijiet imressqa 'l quddiem awtomatikament
Sena N-1
Pagamenti fuq l-approprjazzjonijiet imressqa 'l quddiem
Remunerazzjonijiet u allowances
Drittijiet marbuta mad-dħul fis-servizz, trasferiment u terminazzjoni tas-servizz
Remunerazzjonijiet tas-sigħat ta' sahra
Allowances fil-każ ta' terminazzjoni bikrija tas-servizz
Membri tal-persunal oħra
Perijodu ta' prova u skambju ta’ persunal
Servizzi esterni oħra
Servizzi esterni fil-qasam lingwistiku
Persunal u servizzi esterni oħra
Spejjeż varji għar-reklutaġġ
Relazzjonijiet soċjali bejn il-Membri tal-persunal u interventi oħra
Servizz mediku
Ristoranti u canteens
Ċentru polivalenti tat-tfal
Spejjeż oħra li jirrigwardaw il-persuni marbuta mal-Istituzzjoni
Indiċi 1 (approprjazzjonijiet għas-sena finanzjarja)
Indiċi 4 (approprjazzjonijiet imressqa 'l quddiem mis-sena finanzjarja preċedenti)
Baġit inizzjali
Kiri-xiri
Akkwist ta' proprjetà immobbli
Kostruzzjoni ta' bini
Amministrazzjoni tal-bini
Studji u assistenza teknika relatata mal-proġetti immobbli
Sigurtà u sorveljanza tal-bini
Spejjeż oħra relatati mal-proprjetà immobbli
Xiri, xogħol, tiswija u manutenzjoni ta' tagħmir u ta' softwer
Assistenza esterna għall-użu, l-iżvilupp u l-manutenzjoni ta' sistemi ta' softwer
Tagħmir u installazzjonijiet tekniċi
Kartolerija, provvista għall-uffiċċji u diversi oġġetti oħra għal konsum
Spejjeż finanzjarji
Spejjeż legali u danni
Spejjeż oħra ta' natura amministrattiva
Spejjeż ta' ħidma amministrattiva kurrenti
Spejjeż ta’ riċevimenti u ta' rappreżentanza
Laqgħat, kungressi u konferenzi
Spejjeż ta’ informazzjoni u parteċipazzjoni fil-manifestazzjonijiet pubbliċi
Servizz komuni ta’ interpretazzjoni f’konferenzi
Kapitolu 25
Konsultazzjoni, studji u sondaġġi ta’ natura limitata
Spejjeż ta' dokumentazzjoni, tal-bibljoteka u tal-arkivjar
Pubblikazzjonijiet ta’ natura ġenerali
Proprjetà immobbli, għamara, apparat u spejjeż varji għall-ħidma
Spejjeż ġudizzjarji
Kumitat tal-Arbitraġġ previst fl-Artikolu 18 tat-Trattat li jistabbilixxi l-Komunità Ewropea għall-Enerġija Atomika
Spejjeż partikolari ta' ċerti Istituzzjonijiet u ta' ċerti korpi
Spejjeż ta' missjonijiet speċifiċi tal-Istituzzjoni
Riżerva għall-imprevisti
Titolu 10
Dħul allokat imressaq 'il quddiem mill-2009 għall-2010
Dħul allokat imressaq 'il quddiem mill-2010 għall-2011
Titolu 1 -
nformazzjoni: Akkwist, arkivjar, produzzjoni u pubblikazzjoni
Titolu 2 -
Proprjetà immobbli, għamara, apparat u spejjeż operattivi
Titolu 3 -
Nru tat-trasferiment
Titolu lejn titolu
Kapitolu lejn Kapitolu
Artikolu lejn Artikolu
Punt lejn punt
Minn Artikolu / Punt
Lejn Artikolu / Punt
Trasferimenti sottomessi għall-awtorità tal-baġit (skont id-dispożizzjonijiet tal-Artikoli 22(2) u 24 (2), (3) u (4)
Remunerazzjonijiet u allowances (Uffiċjali u agenti temporanji)
Allowances fil-każ ta' rtirar mill-impjieg fl-interessi tas-servizz
Remunerazzjonijiet u allowances (Uffiċjali u aġenti temporanji)
2022 Tindif u manutenzjoni
Remunerazzjonijiet u allowances (Membri)
Trasferimenti bejn l-Artikoli li ma ġewx sottomessi lill-awtorità tal-baġit (skont id-dispożizzjonijiet tal-Artikolu 22(4)
Tmexxija tal-bini
Studji u assistenza teknika marbuta mal-proġetti immobiljari
Infieq ieħor relatat mal-bini
Relazzjonijiet soċjali bejn il-membri tal-persunal u inizjattivi soċjali oħra
Xiri, xogħlijiet, tiswija u manutenzjoni tat-tagħmir u tas-softwer
Perijodu ta’ prova u skambju ta’ persunal